एक आंकड़े के मुताबिक अभी तक 60 से अधिक पत्रकारों की हत्या हो चुकी है। अभी पिछले दिनों ही सीरिया में दस माह से कैद फ्रांस के चार पत्रकारों को रिहा किया गया। इन पत्रकारों को पिछले जून में दो अलग-अलग घटनाओं में बंदी बनाया गया था। सच दुनिया के सामने न आए इसके लिए पत्रकारों को धमकाया भी जा रहा है। गत दिवस रूस में यूक्रेन पर प्रतिबंधों को लेकर सवाल पूछने पर एक प्रेग्नेंट रुसी महिला पत्रकार को वहां के संसद के डिप्टी स्पीकर ब्लादिमीर जिरोनस्की ने अपने समर्थकों को कहा कि वे रिपोर्टर का रेप कर दें। यह दर्शाता है कि लोकतांत्रिक देशों में पत्रकारों के साथ कैसा व्यवहार हो रहा है। अगर भारत की बात करें तो स्थिति बहुत संतोशजनक नहीं है। 2013 में 8 पत्रकारों की हत्या हुई। विश्व में प्रेस की आजादी के सूचकांक मामले में 140 वें स्थान पर है। पड़ोसी देश चीन और पाकिस्तान क्रमशः 175वें और 158वें स्थान पर हैं। उचित होगा कि दुनिया के सभी देश पत्रकारों की सुरक्षा सुनिश्चित करें अन्यथा फिर लोकतंत्र को बचाना मुश्किल हो जाएगा।